b'\n_START_ARTICLE_\nOligopsonija\n_START_PARAGRAPH_\nOligopsonija \xe2\x80\x93 rinkos santyki\xc5\xb3 atvejis, kuomet pirk\xc4\x97j\xc5\xb3 ar paslaug\xc5\xb3 vartotoj\xc5\xb3 skai\xc4\x8dius n\xc4\x97ra pakankamas teisingai konkurencijai. Kitaip tariant, yra pakankamai gamintoj\xc5\xb3, ta\xc4\x8diau pernelyg ma\xc5\xbeai (tegul ir didel\xc4\x97s perkamosios galios) pirk\xc4\x97j\xc5\xb3._NEWLINE_Oligopsonija paprastai susidaro rungtyniaujant daugeliui smulki\xc5\xb3 firm\xc5\xb3, kuri\xc5\xb3 produkcij\xc4\x85 superka nedaugelis stambi\xc5\xb3 vartotoj\xc5\xb3 ar platintoj\xc5\xb3. Ji neretai stebima \xc5\xbeem\xc4\x97s \xc5\xabkyje, jei esama labai daug smulki\xc5\xb3 \xc5\xabkinink\xc5\xb3, ta\xc4\x8diau tik keleto \xc5\xbeem\xc4\x97s \xc5\xabkio produkcijos supirk\xc4\x97j\xc5\xb3 bei perdirb\xc4\x97j\xc5\xb3. Oligopsonija taip pat galima kuomet daugelis darbuotoj\xc5\xb3 parduoda darbo j\xc4\x97g\xc4\x85 tik nedaugeliui juos pagal kvalifikacij\xc4\x85 galin\xc4\x8di\xc5\xb3 \xc4\xafdarbinti darbdavi\xc5\xb3._NEWLINE_Oligopsonija yra i\xc5\xa1kreiptos konkurencijos atvejis, kuriam negalioja \xc4\xafprastiniai laisvosios konkurencijos d\xc4\x97sningumai. Kaip ir kiti pana\xc5\xa1\xc5\xabs atvejai, jis turi b\xc5\xabti tiriamas specifi\xc5\xa1kai, ir gaunamos i\xc5\xa1vados gali ir nesutapti i\xc5\xa1vadomis, galiojan\xc4\x8diomis teisingai konkurencijai._NEWLINE_Jei lieka tik vienas labai stambus pirk\xc4\x97jas, arba jei oligopsonininkai susitaria d\xc4\x97l pirkimo kain\xc5\xb3 suformuodami kartel\xc4\xaf, susidaro monopsonija.'